Folkert Meeuw
Folkert Meeuw  (* 11. November 1946 in Wiesbaden) is en ehmalger düütsch Swemmsportler. He hett för de Wasserfreunde Wuppertal 15 Titel bi Düütsch Meesterschapen wunnen un is dreemal Staffel-Europameester wurrn.

Loopbahn
Bi den Swemmeuopameesterschapen 1970 in Barcelona weer he Liddmaat vun de 4 × 200-m-Freestilstaffel, de Gold winnen dee; över 200 m Schmetterling un mit de 4 × 100-m-Freetilstaffel wunn he de Sülvermedaille. 1974 in Wien wunn he de Goldmedaille mit de Staffeln över 4 × 200 m Freestil un 4 × 100 m Lagen. 

To sien gröttste Eenzelerfolge tellen de Finaldeelnahmen över 200 m Schmetterling bi de Olympisch Speelen 1968 in Mexiko (6. Platz) un bi de Olympisch Spelen 1972 in München (8. Platz). Bi de Swemmeuropameesterschapen 1973 wunn Meeuw Bronze as Slussswemmer vun de 4-mal-200-Meter-Freestilstaffel.

För sien sportliche Erfolge as Swemmer kreeg he an’n 30. November 1970 dat Sülvern Lorbeerblatt.

Meeuw hett Sport an de Carl-von-Ossietzky-School as ok an de Wilhelm-Heinrich-von-Riehl-Schule in Wiesbaden ünnerricht. 

Meeuws Ehefru Jutta weer ebenfalls en herutragend Swemmsportlerin, ehr gemeensam Söhn, Helge wunn bi de Swemmeuropameesterschapen 2006 den Titel över 50 m Rügg. He is todem Schwegervader vun Antje Buschschulte.

Weblinks 
 Folkert Meeuw in de Datenbank vun Swimrankings.net
 Folkert Meeuw in de Datenbank vun Sportsreference.com (engelsch)

Enkeld Nahwiesen

Literatur 
 Nationales Olympisches Komitee für Deutschland: München Kiel 1972. Die Olympiamannschaft der Bundesrepublik Deutschland. Frankfurt am Main 1972

Mann
Börger von Düütschland
Boren 1946
Swemmsportler
Olympiadeelnehmer (Düütschland)